Unta da Auflåg, das as Daidsche Raich falåst, is a im August 1938 ausn Gfengnis auslåssn woan und woit auf dés aufi nåch Bolivien. Duach a Ainlådung fum schwédischn Fiara fu de Jungsozialisdn, in Torsten Nilsson, is a åwa dãn nåch Schwédn kema. Sâi  Roas doathî woa übrigens midn easchdn Linienflug fu da daidschn Lufthansa fu Wean nåch Bealin am 21dn Septemba 1938. Dés Flugticket dafia håd eam da Josef Afritsch bsoagt, dea schbéda in da Zwoatn Republik amåi Inenminisda woan is.